Heracles Almelo

Heracles Almelo je futbalový klub pochádzajúci z holandského mesta Almelo. Klub bol založený 3. mája 1903 pod názvom Heracles, podľa syna gréckeho boha Dia. Neskôr bol v roku 1974 zmenený názov tímu na SC Heracles 74. Súčasný názov používajú od roku 1998. Jeden z najznámejších hráčov bol juhoafrický hráč Steve Mokone, ktorý bol prvý futbalista čiernej pleti hrajúci v Holandsku.

Klub hráva najvyššiu holandskú súťaž Eredivisie a medzi jeho najväčšie úspechy patrí víťazstvo najvyššej ligy v sezónach 1926/27 a 1940/41. V roku 2012 sa prebojoval do finále holandského pohára KNVB Cup kde prehral s tímom PSV.

Domáce zápasy hráva na štadióne Polman Stadion, ktorý bol postavený v roku 1999 s kapacitou 6 900 miest. V roku 2005 však bol rozšírený a momentálne má kapacitu 8 500 miest.

Za klub hrával aj slovenský futbalový útočník Andrej Rendla, ktorý tu bol v sezóne 2010/11 na hosťovaní z klubu Twente.

 Externé odkazy 
 Oficiálna stránka klubu 

Kategória:Holandské futbalové kluby
Kategória:Futbalové kluby založené v 1903